is is en pt en is en is lt is is is is is is is is is is is is is is nb is is nl is is is is nl is is de pt fr ca id et is is is is en
Fiskifréttir - Nú stefna kolmunnaskipin í Rósagarðinn
Mælt með 26% aukningu í þorskveiðum í Norðursjó
Gott ástand á helstu botnsfisktegundum
Útlendir sjómenn lítt öruggir á írskum skipum
Hátt í helmingur orðið fyrir alvarlegum meiðslum
Kórallar myndaðir við Færeyjar
Er víða að finna út af Suðurey
Bjartur og Barði koma til Neskaupstaðar 1966
Siglt á Barða á Elbufljóti
Vinnsla súrþangs í fóðurbæti
Matís þróar verkunaraðferð á þangi með mjólkursýrubakteríum
Varnir gegn mengun styrktar
Umhverfis- og auðlindaráðuneytið hefur sett nýja reglugerð um varnir gegn mengun frá skipum, sem byggir á og innleiðir ákvæði MARPOL-samningsins, nánar tiltekið fjögurra viðauka hans.
Tölublöð • Venjuleg útgáfa
Nú stefna kolmunnaskipin í Rósagarðinn
1. júní 2017 kl. 12:56
Bjarni Ólafsson AK landaði 1.800 tonnum af kolmunna í Neskaupstað í gær. Ljósm. Smári Geirsson
Aðalsteinn tók einn hol þar og fékk 200 tonn af góðum kolmunna.
Heldur hefur hægst á kolmunnaveiðinni í færeysku lögsögunni að undanförnu en þó koma skip enn til löndunar með góðan afla. Margrét EA landaði 1.700 tonnum í Neskaupstað í fyrradag og í gær landaði Hákon EA 1.650 tonnum á Seyðisfirði. Þá kom Bjarni Ólafsson AK með tæplega 1.800 tonn til Neskaupstaðar í gær. Íslensku skipunum á kolmunnamiðunum hefur farið fækkandi að undanförnu.
Heimasíða SVN hitti Runólf Runólfsson, skipstjóra á Bjarna Ólafssyni, að máli í gær og spurði hann hvernig veiðarnar á Færeyjamiðum gengju. „Það hefur heldur hægst á kolmunnaveiðinni í færeysku lögsögunni en þó eru dagarnir misjafnir. Fiskurinn gengur í norður og um þessar mundir er veitt í svokölluðu Ræsi rétt norðan við Færeyjabanka. Þessi túr hjá okkur tók viku að meðtalinni siglingu en við vorum fimm daga á veiðum. Aflinn fékkst í sex holum og var togað frá 10 og upp í 23 tíma. Já, lengsta holið var 23 tímar og það er lengsta hol sem ég hef nokkru sinni tekið. Aflinn í hverju holi var í kringum 300 tonn. Við erum nýbúnir að fá þær gleðifréttir að Aðalsteinn Jónsson SU hafi tekið eitt hol í Rósagarðinum og fengið 200 tonn af góðum kolmunna. Það er afar mikilvægt að kolmunni veiðist í íslensku lögsögunni og því eru þetta frábær tíðindi,“ sagði Runólfur.
Ljóst er að fréttin um kolmunna í Rósagarðinum leiðir til þess að íslensk kolmunnaskip munu reyna fyrir sér þar. Í morgun stefndu bæði Bjarni Ólafsson og Beitir NK þangað. Það verður spennandi að fylgjast með því hvort verulegt magn af kolmunna hafi gengið inn í íslenska lögsögu.